CELEX: C2007/082/48
Language: sk
Date: 2007-04-14 00:00:00
Title: Vec C-102/07: Návrh na začatie prejudiciálneho konania, ktorý podal Hoge Raad der Nederlanden (Holandsko) 21. februára 2007 – Adidas AG a Adidas Benelux B.V./Marca Mode, C&A Nederland, H&M Hennes & Mauritz Netherlands B.V. a Vendex KBB Nederland B.V.

14.4.2007   
            
            
               SK
            
            
               Úradný vestník Európskej únie
            
            
               C 82/26
            
         Návrh na začatie prejudiciálneho konania, ktorý podal Hoge Raad der Nederlanden (Holandsko) 21. februára 2007 – Adidas AG a Adidas Benelux B.V./Marca Mode, C&A Nederland, H&M Hennes & Mauritz Netherlands B.V. a Vendex KBB Nederland B.V.
   (Vec C-102/07)
   (2007/C 82/48)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hoge Raad der Nederlanden
   Účastníci konania pred vnútroštátnym súdom
   
      Žalobcovia: Adidas AG a Adidas Benelux B.V.
   
      Žalovaní: Marca Mode, C&A Nederland, H&M Hennes & Mauritz Netherlands B.V. a Vendex KBB Nederland B.V.
   Prejudiciálne otázky
   
               1.
            
            
               Má sa pri určení rozsahu ochrany ochrannej známky, ktorá je tvorená z označenia, ktoré pôvodne nemalo žiadnu rozlišovaciu spôsobilosť alebo z označenia, ktoré zodpovedá popisu v článku 3 ods. 1 písmena c) smernice 89/104/EHS (1), ktoré sa však ako ochranná známka presadilo na trhu a bolo zapísané, zohľadniť všeobecný záujem, ktorý spočíva v tom, že použiteľnosť určitých označení pre iné hospodárske subjekty poskytujúce príslušný tovar alebo služby, nebude neodôvodnene obmedzená (potreba dostupnosti)?
            
         
               2.
            
            
               V prípade kladnej odpovede na prvú otázku: Existuje pritom rozdiel, ak sporné, voľne použiteľné označenia považuje dotknutá skupina verejnosti za označenia na rozlíšenie tovaru alebo len za dekorácia tovaru?
            
         
               3.
            
            
               V prípade kladnej odpovede na prvú otázku: Existuje ďalej rozdiel, ak napadnutému označeniu majiteľom ochrannej známky chýba rozlišovacia spôsobilosť v zmysle článku 3 ods. 1 písmena b) smernice alebo ak obsahuje označenie v zmysle článku 3 ods. 1 písmena c) smernice?
            
         
      (1)  Prvá smernica Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok (Ú. v. ES L 40, s. 1; Mim. vyd. 17/001, s. 92).